CELEX: 22016A1008(01)
Language: el
Date: 2016-08-04 00:00:00
Title: Συμφωνία υπό τη μορφή ανταλλαγής επιστολών μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν για την παράταση της συμφωνίας μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν σχετικά με το καθεστώς της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN)

8.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 273/3
            
         ΣΥΜΦΩΝΊΑ
   υπό τη μορφή ανταλλαγής επιστολών μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν για την παράταση της συμφωνίας μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν σχετικά με το καθεστώς της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN)
   A.   Επιστολή της Ευρωπαϊκής Ένωσης
   
   Βρυξέλλες, 4 Αυγούστου 2016
   Εξοχότατε,
   Στις 30 Μαΐου 2007 το Συμβούλιο ίδρυσε με την κοινή δράση 2007/369/ΚΕΠΠΑ την αστυνομική αποστολή της ΕΕ στο Αφγανιστάν (EUPOL AFGHANISTAN) με στόχο να συμβάλει στη θέσπιση, με ιδία ευθύνη του Αφγανιστάν, βιώσιμων και αποτελεσματικών ρυθμίσεων αστυνόμευσης.
   Στις 14 Οκτωβρίου 2010 η Ευρωπαϊκή Ένωση και η Ισλαμική Δημοκρατία του Αφγανιστάν υπέγραψαν συμφωνία σχετικά με το καθεστώς της EUPOL AFGHANISTAN. Η εν λόγω συμφωνία λήγει στις 14 Οκτωβρίου 2016. Σύμφωνα με το άρθρο 20 παράγραφος 4 αυτής, η συμφωνία δύναται να τροποποιηθεί με γραπτή συμφωνία των μερών.
   Η εντολή της αποστολής EUPOL AFGHANISTAN λήγει στις 31 Δεκεμβρίου 2016. Μετά την ανωτέρω ημερομηνία η διαδικασία τερματισμού της αποστολής, περιλαμβανομένης και της διάθεσης των περιουσιακών της στοιχείων, αναμένεται να διαρκέσει για διάστημα εννέα μηνών το πολύ.
   Βάσει των ανωτέρω, προτείνω να παραταθεί η συμφωνία της 14ης Οκτωβρίου 2010 σχετικά με το καθεστώς της αποστολής EUPOL AFGHANISTAN για διάστημα 1 (ενός) έτους, εκτός αν τερματιστεί από ένα μέρος με γραπτή κοινοποίηση 3 (τρεις) μήνες πριν, και να ισχύσει για το προσωπικό της ΕΕ που είναι υπεύθυνο για το κλείσιμο της αποστολής EUPOL AFGHANISTAN, καθώς και για τα περιουσιακά στοιχεία που απαιτούνται για την εκτέλεση των καθηκόντων τους.
   Θα σας ήμουν υπόχρεη εάν με ενημερώνατε για το κατά πόσον συμφωνείτε με αυτή την πρόταση. Εφόσον συμφωνήσετε, η παρούσα επιστολή, μαζί με την απάντησή σας, θα αποτελέσουν τροποποίηση, μέσω γραπτής συμφωνίας, της προαναφερόμενης συμφωνίας μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν σχετικά με την αποστολή EUPOL AFGHANISTAN κατά την έννοια του άρθρου 20 παράγραφος 4 της συμφωνίας, η οποία και θα αρχίσει να ισχύει την ημερομηνία παραλαβής της απάντησής σας.
   Δεχθείτε, Εξοχότατε, την ύψιστη εκτίμησή μου.
   
      
         Για την Ευρωπαϊκή Ένωση
      
      Federica MOGHERINI
   
   Β.   Επιστολή της Ισλαμικής Δημοκρατίας του Αφγανιστάν
   
   Καμπούλ, 3 Σεπτεμβρίου 2016
   Αγαπητή Ύπατη Εκπρόσωπε,
   Ευχαριστούμε για την από 4 Αυγούστου 2016 επιστολή σας σχετικά με την παράταση της συμφωνίας σχετικά με την αστυνομική αποστολή της ΕΕ στο Αφγανιστάν, η οποία έχει ως εξής:
   
      «Στις 30 Μαΐου 2007 το Συμβούλιο ίδρυσε με την κοινή δράση 2007/369/ΚΕΠΠΑ την αστυνομική αποστολή της ΕΕ στο Αφγανιστάν (EUPOL AFGHANISTAN) με στόχο να συμβάλει στη θέσπιση, με ιδία ευθύνη του Αφγανιστάν, βιώσιμων και αποτελεσματικών ρυθμίσεων αστυνόμευσης.
      Στις 14 Οκτωβρίου 2010 η Ευρωπαϊκή Ένωση και η Ισλαμική Δημοκρατία του Αφγανιστάν υπέγραψαν συμφωνία σχετικά με το καθεστώς της EUPOL AFGHANISTAN. Η εν λόγω συμφωνία λήγει στις 14 Οκτωβρίου 2016. Σύμφωνα με το άρθρο 20 παράγραφος 4 αυτής, η συμφωνία δύναται να τροποποιηθεί με γραπτή συμφωνία των μερών.
      Η εντολή της αποστολής EUPOL AFGHANISTAN λήγει στις 31 Δεκεμβρίου 2016. Μετά την ανωτέρω ημερομηνία, η διαδικασία τερματισμού της αποστολής, περιλαμβανομένης και της διάθεσης των περιουσιακών της στοιχείων, αναμένεται να διαρκέσει για διάστημα εννέα μηνών το πολύ.
      Βάσει των ανωτέρω, προτείνω να παραταθεί η συμφωνία της 14ης Οκτωβρίου 2010 σχετικά με το καθεστώς της αποστολής EUPOL AFGHANISTAN για διάστημα 1 (ενός) έτους, εκτός αν τερματιστεί από ένα μέρος με γραπτή κοινοποίηση 3 (τρεις) μήνες πριν, και να ισχύσει για το προσωπικό της ΕΕ που είναι υπεύθυνο για το κλείσιμο της αποστολής EUPOL AFGHANISTAN, καθώς και για τα περιουσιακά στοιχεία που απαιτούνται για την εκτέλεση των καθηκόντων τους.
      Θα σας ήμουν υπόχρεη εάν με ενημερώνατε για το κατά πόσον συμφωνείτε με αυτή την πρόταση. Εφόσον συμφωνήσετε, η παρούσα επιστολή, μαζί με την απάντησή σας, θα αποτελέσουν τροποποίηση, μέσω γραπτής συμφωνίας, της προαναφερόμενης συμφωνίας μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν σχετικά με την αποστολή EUPOL AFGHANISTAN κατά την έννοια του άρθρου 20 παράγραφος 4 της συμφωνίας, η οποία και θα αρχίσει να ισχύει την ημερομηνία παραλαβής της απάντησής σας.».
   
   Είμαι στην ευχάριστη θέση να σας ενημερώσω ότι δέχομαι τους όρους της επιστολής σας.
   Δεχθείτε, Κυρία, την έκφραση της ύψιστης εκτίμησής μου.
   
      
         Για την Ισλαμική Δημοκρατία του Αφγανιστάν
      
      Salahuddin RABBANI